*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*207. számú előterjesztés*

Bátaszék Város Önkormányzat Képviselő-testületének 2020. november 4-én

16,00 órakor megtartandó ülésére

A helyi termelői piac működési feltételeinek javítását szolgáló pályázat benyújtásának jóváhagyása

|  |
| --- |
| **Előterjesztő:** Dr. Bozsolik Róbert polgármester**Készítette** : Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet  jegyző**Tárgyalja:**PG Bizottság: 2020.11.02.Szociális Bizottság: 2020.11.03.KOIS Bizottság: 2020.11.02. |

***Tisztelt Képviselő-testület!***

Magyarország Kormánya felhívást tett közzé a vidéki térségekben működő települési önkormányzatok és települési nemzetiségi önkormányzatok és nonprofit szervezetek részére, a helyi termékértékesítést szolgáló piacok, vásárterek infrastrukturális fejlesztésének, vagy létrehozásának megvalósítása érdekében.

A Kormány a Partnerségi Megállapodásban célul tűzte ki a vidéki térségek településein a kisméretű infrastruktúra és az alapvető szolgáltatások fejlesztését. A cél elérését a Kormány a települési önkormányzatok települési nemzetiségi önkormányzatok és nonprofit szervezetek együttműködésével tervezi megvalósítani jelen felhívásban foglalt feltételek mentén.

A felhívás kódszáma: VP6-7.2.1.1-20

A felhívás címe: A vidéki térségek kisméretű infrastruktúrájának és alapvető szolgáltatásainak fejlesztésére - Helyi termékértékesítést szolgáló piacok infrastrukturális- és eszköz fejlesztése

A felhívás meghirdetésekor a támogatásra rendelkezésre álló tervezett keretösszeg: 3 milliárd Ft.

Önállóan támogatható tevékenységek:

Eszközbeszerzés: a helyi termékértékesítést szolgáló piacok, vásárterek működtetéséhez szükséges rögzített vagy mobil eszközök beszerzése.

Támogatható termékkörök: hűtőpultok, hűtők, láda- és rekeszmosó/fertőtlenítő gépek, zárható asztalok beszerzése.

Kötelezően megvalósítandó, önállóan nem támogatható tevékenységek

Építési projektelemet tartalmazó beruházás esetén: komplex projektarányos akadálymentesítés a fejlesztéssel érintett épület/épületrész közforgalom előtt nyitva álló helyisége(i) tekintetében, amennyiben az(ok) jelenleg még nem akadálymentesített(ek);

Tájékoztatással, nyilvánossággal kapcsolatos kötelezettségek teljesítése

Választható, önállóan nem támogatható tevékenységek

A helyi termékértékesítő piaci, vásári szolgáltatásokhoz szükséges:

a) Helyiségek (pl. hűtőkamra, raktár, szociális és hatósági helyiségek, beleértve a vásárlói mosdókat, gombavizsgáló helyiséget is, stb.) felújítása, kialakítása, létrehozása;

b) fedett és fedetlen elárusítóhelyek felújítása, kialakítása, létrehozása;

c) üzlethelyiségek felújítása, kialakítása, létrehozása;

d) a mérlegelést, illetve a ki- és berakodást segítő eszközök gépek, berendezések beszerzése;

e) szükséges kiegészítő infrastruktúra kiépítése: villamos energia- és vízellátáshoz kapcsolódó hálózat, szennyvízelvezetés fejlesztése, kiépítése;

f) megújuló energiaforrást hasznosító technológiák kialakítása a projekt által érintett épület(ek) tekintetében (Fűtési/hűtési energiaigény, használati melegvíz igény, villamos energia igény részbeni vagy teljes kielégítése megújuló energiaforrásból; napkollektorok alkalmazása, biomassza alapú és hőszivattyús rendszerek telepítése, geotermikus energia használata, napelemes rendszer kialakítása.);

g) a helyi termékértékesítő piachoz vagy vásártérhez kapcsolódó immateriális javak beszerzése, fejlesztése (a jelen felhívás 5.5/III. pontjában foglaltak szerint);

h) a felhívás 5.5. pontjában felsorolt úgynevezett általános költségekhez kapcsolódó tevékenységek: projekt-előkészítés, terület-előkészítés, műszaki ellenőri szolgáltatás igénybevétele, könyvvizsgálói szolgáltatás igénybevétele, projektmenedzsment.

A felhívás keretében az alábbi, önállóan nem támogatható tevékenységek maximum 5 millió forintig támogathatók:

i) Kültéri kézmosó és fertőtlenítő egységek felújítása, kialakítása, létrehozása.

A felhívás keretében az alábbi, önállóan nem támogatható tevékenységek a projekt elszámolható költségének maximum 20 %-áig támogathatóak3:

j) Gépjármű beszerzése: funkcionálisan hűtő- és fagyasztó autó, áruszállító gépjárművek (kivéve személygépjármű, valamint mezőgazdasági erő- és munkagépek);

k) food truck beszerzése;

l) a területhez kapcsolódó út, járda, parkoló kialakítása (telekhatáron belül és a fejlesztéssel érintett ingatlanhoz közvetlenül kapcsolódó helyrajzi számon);

m) parkosítás, zöldterület fejlesztése, kialakítása, kivéve egynyári és kétnyári növények beszerzése.

A felhívás keretében az alábbi, önállóan nem támogatható tevékenységek a projekt elszámolható költségének maximum 10 %-áig támogathatóak4:

n) Szelektív gyűjtést biztosító hulladéktárolók kialakítása (amennyiben még nem áll rendelkezésre);

o) használati térelemek (pl. köztéri pad, korlát, hulladékgyűjtő edény stb.) beszerzése;

p) vagyonvédelmet célzó beruházások (pl. kerítés, kamerarendszer stb.);

q) a projekthez közvetlenül kapcsolódó kerékpártároló kialakítása;

r) a projekthez közvetlenül kapcsolódó infokommunikációs rendszerek beszerzése és kiépítése;

s) szociális és hatósági helyiségek (beleértve a vásárlói mosdókat is), technikai felszerelése (pl.: gombavizsgáló helyiség kialakítása, irodatechnikai eszközök és felszerelések beszerzése stb.).

A projektmegvalósítás befejezésétől számított 5 évig fenntartási kötelezettség áll fenn.

A felhívás keretében nyújtott támogatás vissza nem térítendő támogatásnak minősül.

Az igényelhető, vissza nem térítendő támogatás összege: 100 millió Ft

Maximális támogatási intenzitás: 85%

A fentiek figyelembe vételével a projekt összköltsége: 118 millió Ft

Az önerő rendelkezésre állását a támogatási kérelem benyújtásakor a támogatást igénylőnek nyilatkozattal, míg legkésőbb az első kifizetési igénylés benyújtásakor kell igazolnia.

A támogatási kérelem benyújtásának határideje:

Első szakasz: 2020. november 2. – 2020. november 16.

Második szakasz: 2021. február 3. – 2021. február 17.

Harmadik szakasz: 2021. április 6. – 2021. április 20.

Negyedik szakasz: 2021. június 3. – 2021. június 17.

Ötödik szakasz: 2021. augusztus 3. – 2021. augusztus 17.

Hatodik szakasz: 2021. október 4. – 2021. október 18.

Hetedik szakasz: 2021. december 3. – 2021. december 17.

A pályázat értékelése során megfelelő pontszám eléréséhez az alábbiakat mindenképp javasoljuk megvalósítani:

b) fedett és fedetlen elárusítóhelyek felújítása, kialakítása, létrehozása;

e) szükséges kiegészítő infrastruktúra kiépítése: villamos energia- és vízellátáshoz kapcsolódó hálózat, szennyvízelvezetés fejlesztése, kiépítése;

h) általános költségekhez kapcsolódó tevékenységek: projekt-előkészítés, terület-előkészítés, műszaki ellenőri szolgáltatás igénybevétele, könyvvizsgálói szolgáltatás igénybevétele, projektmenedzsment.

i) Kültéri kézmosó és fertőtlenítő egységek felújítása, kialakítása, létrehozása.

l) a területhez kapcsolódó út, járda, parkoló kialakítása (telekhatáron belül és a fejlesztéssel érintett ingatlanhoz közvetlenül kapcsolódó helyrajzi számon);

m) parkosítás, zöldterület fejlesztése, kialakítása, kivéve egynyári és kétnyári növények beszerzése.

n) Szelektív gyűjtést biztosító hulladéktárolók kialakítása (amennyiben még nem áll rendelkezésre);

o) használati térelemek (pl. köztéri pad, korlát, hulladékgyűjtő edény stb.) beszerzése;

p) vagyonvédelmet célzó beruházások (pl. kerítés, kamerarendszer stb.);

q) a projekthez közvetlenül kapcsolódó kerékpártároló kialakítása;

A piac jelenlegi helyét figyelembe véve a térburkolat felújítása szükségszerű. A nyilvános WC felújítási is opció lehet, ha a meglévő épületet az akadálymentesítés során nem kell bővíteni, mivel a telek beépítési százaléka már most is a maximális értéken van.

A vásárokról, a piacokról és a bevásárlóközpontokról szóló 55/2009. (III. 13.) Korm. rendelet 4. § (3) bekezdés j) pontja értelmében vásár- illetve piac üzemeltetés esetén (nem helyi termelői piac) a vásár vagy a piac területén az élelmiszerlánc-biztonsági és állategészségügyi feladatkörében eljáró fővárosi és megyei kormányhivatal járási hivatal, továbbá növény- és talajvédelmi feladatkörében eljáró fővárosi és megyei kormányhivatal részére állandó jelleggel ingyenes helyiséghasználatot kell biztosítani.

Magántulajdonú ingatlan megvásárlásával válna kialakíthatóvá:

- pl. hűtőkamra, raktár, szociális és hatósági helyiségek, beleértve a vásárlói mosdókat, gombavizsgáló helyiséget is, stb.;

- üzlethelyiségek.

A fentiek alapján javasoljuk a határozati javaslat elfogadását.

***H a t á r o z a t i j a v a s l a t :***

**a Piac létrehozására vonatkozó támogatási kérelem benyújtásának jóváhagyására**

Bátaszék Város Önkormányzatának Képviselő-testülete,

1. a „Helyi termékértékesítést szolgáló piacok infrastrukturális- és eszköz fejlesztése” című VP6-7.2.1.1-20 kódszámú felhívás keretében **Piac létrehozása Bátaszéken** címmel a támogatási kérelem benyújtását jóváhagyja,
* a projekt összes költsége (br): 118.000.000,-Ft
* önerő (br.): 18.000.000,-Ft
* igényelt támogatás (br.): 100.000.000,-Ft
1. a Piac létrehozására (951, 957/1, 958/1, 961, hrsz.) az önkormányzat saját forrásként 18.000.000,- Ft önrészt biztosít az önkormányzat 2021. évi költségvetése terhére.
2. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására.

*Határidő:* 2020. november 16.

*Felelős*: Kondriczné dr. Varga Erzsébet jegyző

 (a támogatási kérelem benyújtásáért)

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár